C. G. E. Mannerheim - Wikipedio

# C. G. E. Mannerheim

### From Wikipedia

Carl Gustaf Emil Mannerheim esis Finlandana marshalo, militestro e prezidanto. Il naskis ye 4 di junio 1867 en Louhisaari-domego, Askainen, proxim Turku.

Lua genitori esis Carl Robert Mannerheim e Hélène (nask. von Julin). La familio ruptis, kande la patro translojis ek Finlando pos ne-sucesoza akti komercala e kande lua matro mortis ye 1881. La sep filii esis ri-situita a parenta familii. On parolas, ke la severa yuneso videsis en la skolo-frequenco di Carl. Por exemplo, ye 1886 il esis exkomunikita ek kadeto-skolo di Hamina pro nebona konduto.

Quankam Carl volis esor militisto. Il ganis militala eduko en kavalrio-skolo di Nikolayev en St Peterburg. Mannerheim servis entote 30 yari en Rusa armeo. En Rusia il anke mariajis ye 1892 kun Anastasia Arapova.

De 1906 til 1908 Mannerheim kavalkis tra Azia explorante la sudala areo limitala di Rusia. Oficale ol esis etnologial exploro-voyajo, e la librego pri la voyajo esas anke nun tre valorita. Tamen Mannerheim esis anke oficero, qua studiis, quala esis la frontiero inter Rusia e Chinia.

Ye 1917 naskis revoluciono en Rusia, e Mannerheim esis dispozita a rezervo en oktobro kom generalo-lietnanto. En decembro il venis a Finlando. Ye januaro 1918 en Finlando komencis interna milito inter le Reda e le Blanko. Mannerheim divenis la chefo di le Blanko. La vinkinti nomizis la milito kom liberiginta.

Pos la milito Mannerheim esis regento dil jus nedependeskinta stato. Til duesma mondo-milito Mannerheim ne partoprenis politiko ma esis tre valorita persono en la dextra-mentala cirkumajo. Por le sinistra-mentala il esis mortiginto dil povraro. Tamen Mannerheim esis tre moderanta forco en Finlando, kande fashismo e nacismo forteskis altraloke en Europa.

Ye 1921 Mannerheim divenis la chefo dil Reda Kruco di Finlando. Il esis en ca posteno 30 yari.

Ye 30 di novembro 1939 Soviet-Uniono atakis Finlando, e Mannerheim divenis la militestro. La milito finis 13 di marto 1940. La prolongo-milito duris de 1941 til 1944, e Mannerheim duktis l’ armeo. Pos la milito, segun Stalin, nur Mannerheim esis apta por esar prezidanto di Finlando (til 1946).

La lasta yari di sua vivo Mannerheim vivis tre quiete. Dum la vintri il esis en Suisia, e dum la someri en Finlando. Carl Gustaf Emil Mannerheim mortis ye 28 di januaro 1951 en Lausanne, Suisia. Il esas entombigita en la militala sepulteyo di Hietaniemi en Helsinki.

Obtenita de "http://io.wikipedia.org../../../c/2E/_/C._G._E._Mannerheim_6eb2.html"

Category: Prezidanti di Finlando

##### Views

- Artiklo
- Debato
- Nuna revizo

##### Serchar

##### Altra lingui

- Català
- Česky
- Deutsch
- English
- Español
- Eesti
- Suomi
- Français
- עברית
- Bahasa Indonesia
- 日本語
- 한국어
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Slovenčina
- Svenska
- Українська
- 中文